
	Privilegijuotos prieigos valdymo (PAM) programinės įrangos pirkimo supaprastinto atviro konkurso sąlygų

	2 priedas

	




(Tiekėjo pavadinimas)


(Juridinio asmens teisinė forma, buveinė, kontaktinė informacija, registro, kuriame kaupiami ir saugomi duomenys apie teikėją, pavadinimas, juridinio asmens kodas, pridėtinės vertės mokesčio mokėtojo kodas, jei juridinis asmuo yra pridėtinės vertės mokesčio mokėtojas)

Lietuvos Respublikos finansų ministerija

PASIŪLYMAS
DĖL PRIVILEGIJUOTOS PRIEIGOS VALDYMO (PAM) PROGRAMINĖS ĮRANGOS 
___________
(Data)

	Tiekėjo pavadinimas /Jeigu dalyvauja ūkio subjektų grupė, surašomi visi dalyvių pavadinimai/
	


	Tiekėjo adresas /Jeigu dalyvauja ūkio subjektų grupė, surašomi visi dalyvių adresai/
	


	Už pasiūlymą atsakingo asmens vardas, pavardė
	

	Telefono numeris
	

	El. pašto adresas
	



/Pastaba. Pildoma, jei tiekėjas ketina pasitelkti subrangovą (-us), subtiekėją (-us), ar subteikėją (-us)/
	Subrangovo (-ų), subtiekėjo (-ų) ar subteikėjo  (‑ų) pavadinimas (-ai) 
	

	Subrangovo (-ų), subtiekėjo (-ų) ar subteikėjo  (‑ų) adresas (-ai) 
	

	Įsipareigojimų dalis (procentais), kuriai ketinama pasitelkti subrangovą (-us), subtiekėją (-us) ar subteikėją (-us)
	



1. Šiuo pasiūlymu pažymime, kad sutinkame su visomis pirkimo sąlygomis, nustatytomis:
1.1. supaprastinto atviro konkurso skelbime, paskelbtame Viešųjų pirkimų įstatymo nustatyta tvarka Centrinėje viešųjų pirkimų informacinėje sistemoje.
1.2. pirkimo sąlygose kartu su priedais (jų paaiškinimuose, papildymuose);
1.3. pirkimo dokumentų paaiškinimuose (patikslinimuose), taip pat atsakymuose į tiekėjų klausimus (jei tokių buvo);
1.4. kituose CVP IS priemonėmis pateiktuose dokumentuose.
2. Pasirašydamas CVP IS priemonėmis pateiktą pasiūlymą, patvirtinu, kad dokumentų skaitmeninės kopijos ir elektroninėmis priemonėmis pateikti duomenys yra tikri.
3. Mes, (Tiekėjo pavadinimas), atsižvelgdami į pirkimo dokumentuose išdėstytas sąlygas siūlome šią Privilegijuotos prieigos valdymo (PAM) programinės įrangos kainą ir patvirtiname, kad mūsų siūlomos prekės atitinka visus šiose pirkimo sąlygose nurodytus keliamus reikalavimus:
	Eil. Nr.
	Pavadinimas
	Matavimo vnt.
	Kiekis vnt.
	Kaina Eur be PVM
	Kaina, Eur su PVM

	1
	2
	3
	4
	5
	7

	1.
	PAM programinė įranga 
	Kompl.
	1
	
	


Pastaba. Kainos pasiūlyme nurodomos, paliekant du skaitmenis po kablelio.

Bendra pasiūlymo kaina, Eur su PVM:

____________________________________________________________Eur. ____ cnt.
			(suma žodžiais) 

4. Į šią sumą įeina visos kitos tiekėjo išlaidos ir visi mokesčiai, taip pat PVM, kuris sudaro _____________________________________________________________Eur ____ cnt.
                         (suma žodžiais)

5. Kartu su pasiūlymu pateikiami šie dokumentai:

	Eil.Nr.
	Pateiktų dokumentų pavadinimas
	Dokumento puslapių skaičius

	
	

	

	
	

	

	
	

	



	6. Pasiūlymas galioja ne trumpiau nei 90 dienų nuo pasiūlymų pateikimo termino pabaigos.
7. Ši pasiūlyme nurodyta informacija yra konfidenciali /perkančioji organizacija šios informacijos negali atskleisti tretiesiems asmenims/:
	Eil.Nr.
	Pateikto dokumento pavadinimas (rekomenduojama pavadinime vartoti žodį „Konfidencialu“)
	Dokumentas yra įkeltas šioje CVP IS pasiūlymo lango eilutėje („Prisegti dokumentai“ arba „Kvalifikaciniai klausimai“ prie atsakymo į klausimą)

	
	
	

	
	
	





Pastaba. Tiekėjui nenurodžius, kokia informacija yra konfidenciali, laikoma, kad konfidencialios informacijos pasiūlyme nėra. Tiekėjas negali nurodyti, kad konfidenciali yra pasiūlymo kaina arba kad visas pasiūlymas yra konfidencialus.
	TIEKĖJO ATITIKTIES TECHNINEI SPECIFIKACIJAI LENTELĖ
Pildymo instrukcija tiekėjui:
1. Grafose „Siūloma charakteristika“ nurodykite tikslius siūlomo produkto parametrus, modelius, versijas arba konkrečius funkcionalumo veikimo principus. Neužtenka tiesiog parašyti „Atitinka“.
2. Nurodykite internetinę nuorodą į gamintojo oficialią techninę dokumentaciją, tikslų dokumento pavadinimą, skyrių ir puslapį, kuriame aprašyta siūloma charakteristika.
3. Jei funkcija užtikrinama per trečiųjų šalių įrangą ar specialius modulius, aiškiai juos įvardinkite.
	Eil. Nr.
	Reikalavimo aprašymas
	Tiekėjo siūloma charakteristika ir tiksli nuoroda į gamintojo dokumentaciją (Dokumento pavadinimas, puslapis, skyrius, internetinė nuoroda)

	1. BENDRIEJI REIKALAVIMAI

	1.1.
	PAM turi suteikti teisę ne mažiau kaip 25 vardiniams naudotojams naudotis privilegijuotos prieigos funkcijomis ir užtikrinti ne mažiau kaip 10 vienu metu vykstančių privilegijuotų sesijų. Tiekėjas turi nurodyti siūlomo sprendimo licencijavimo modelį (pvz., licencijavimas pagal vardinius naudotojus, vienu metu dirbančius naudotojus, valdomus objektus, paskyras ar kitą gamintojo taikomą metriką) ir naudotojų roles, kurioms reikalingos licencijos. Visos sprendimui administruoti, audituoti ir naudoti reikalingos licencijos turi būti įtrauktos į pasiūlymo kainą.
	

	1.2.
	PAM turi būti lengvai plečiama – privilegijuotų naudotojų ir valdomų objektų skaičių turi būti galima padidinti įsigyjant papildomas licencijas ar pajėgumus.
	

	1.3.
	PAM turi būti valdoma per centralizuotą web administravimo sąsają. Jei sprendimą sudaro keli komponentai, tiekėjas turi nurodyti jų administravimo ribas ir tarpusavio integraciją.
	

	1.4.
	Turi būti nurodytas programinės įrangos gamintojas, produkto ir siūlomų modulių pavadinimai, pasiūlymo kodai (SKU) bei versijos (kai šie identifikatoriai taikomi); pateikta visa veikimui reikalinga programinė įranga ir licencijos. Gamintojo valdomos debesijos (SaaS) paslaugos atveju nurodomas paslaugos leidimų (edition) ir atnaujinimų valdymo modelis.
	

	1.5.
	Negalima siūlyti produkto, versijos, modulio ar komponento, kuriam iki pasiūlymų pateikimo termino gamintojas yra paskelbęs gyvavimo ciklo (EOL) arba prekybos (EOS) pabaigą.
	

	1.6.
	Visą siūlomą įrangą Tiekėjas privalo užregistruoti perkančiosios organizacijos vardu gamintojų nustatyta tvarka garantinių paslaugų teikimui, o registracijos duomenis perduoti perkančiajai organizacijai.

	

	2. ARCHITEKTŪRA IR DIEGIMAS

	2.1.
	PAM architektūra turi leisti diegimą vienu iš būdų: perkančiosios organizacijos infrastruktūroje (vietinėje (on-premises) arba perkančiosios organizacijos valdomoje IaaS aplinkoje), gamintojo valdomoje debesijos (SaaS) paslaugoje arba hibridiniu modeliu. Tiekėjas kartu su pasiūlymu turi pateikti bendrą siūlomo sprendimo aprašymą: aprašyti siūlomą architektūrą, komponentų išsidėstymą, duomenų (kredencialų, sesijų įrašų, audito) saugojimo vietas, priklausomybes ir saugumo ribas; siūlomo sprendimo pajėgumų pagrindimą, rekomenduojamą sesijų įrašų saugyklos talpą ne trumpesnei kaip 12 mėnesių sesijų įrašų retencijai, darant prielaidą, kad vienu metu vyksta ne mažiau kaip 10 privilegijuotų sesijų, bei perkančiosios organizacijos infrastruktūroje diegiamiems komponentams reikalingus serverių resursus, užtikrinančius šios techninės specifikacijos reikalavimų vykdymą.
Jei siūlomas gamintojo valdomos debesijos (SaaS) paslaugos modelis, tiekėjas turi nurodyti duomenų centrų regioną(-us), kuriuose saugomi ir apdorojami PAM duomenys (kredencialai, audito įrašai, sesijų įrašai ir atsarginės kopijos). Duomenys turi būti saugomi Europos Sąjungoje ir (ar) Europos ekonominėje erdvėje.
	

	2.2.
	PAM turi tarpininkauti privilegijuotoms RDP ir SSH sesijoms per tarpinį serverį (Proxy/Gateway) ar lygiavertį gamintojo palaikomą mechanizmą. Tiekėjas sutarties vykdymo metu turės pateikti tinklo kontrolės rekomendacijas, leidžiančias riboti tiesioginę prieigą prie į PAM įtrauktų IT išteklių.
	

	2.3.
	RDP ir SSH sesijų tarpininkavimui bei privilegijuotų paskyrų slaptažodžių keitimui neturi būti privaloma diegti agentų į perkančiosios organizacijos valdomus IT išteklius. Jei papildomam metaduomenų rinkimui, išplėstiniam sesijų stebėjimui ar kitoms funkcijoms naudojami agentai ar tarnybos, tiekėjas turi juos nurodyti pasiūlyme.
	

	2.4.
	PAM turi turėti gamintojo palaikomą komponentą, leidžiantį naudotojams per HTTPS ir interneto naršyklę iš išorės inicijuoti tarpininkaujamas RDP ir SSH sesijas be VPN. Visa tam reikalinga programinė įranga, komponentai ir licencijos turi būti įtrauktos į pasiūlymą.
	

	2.5.
	Jei pagrindiniai PAM komponentai diegiami perkančiosios organizacijos infrastruktūroje, perkančioji organizacija turi turėti galimybę juos atnaujinti, taikyti jiems savo standartines saugumo (pvz., galinių įrenginių apsaugos / EDR), stebėsenos bei atsarginių kopijų ir atkūrimo priemones. Tiekėjas turi nurodyti palaikomas operacines sistemas ar platformas ir komponentų valdymo modelį.
	

	2.6.
	PAM turi palaikyti aukšto pasiekiamumo (High Availability) konfigūraciją arba lygiavertį gamintojo palaikomą atsparumo mechanizmą.
	

	2.7.
	Sutarties vykdymo metu, techninio projektavimo etape, turės būti atlikta perkančiosios organizacijos infrastruktūros, tinklo ir privilegijuotų paskyrų analizė bei parengtas sprendimo architektūros, išsidėstymo tinkle ir prieigų projektas.
	

	2.8.
	Sutarties vykdymo metu turės būti suteiktos diegimo ir konfigūravimo paslaugos: programinės įrangos diegimas; saugumo sustiprinimas (hardening); integracija su AD; portalo naudotojų 2FA; katalogų, naudotojų, grupių ir rolių konfigūravimas; el. pašto pranešimai; RDP ir SSH tarpininkaujamų sesijų ir sesijų įrašymo konfigūravimas; paskyrų aptikimas; slaptažodžių politikos. Turi būti sukonfigūruotas ir praktiškai išbandytas automatinis mažiausiai dviejų Windows arba Active Directory paskyrų ir dviejų Unix/Linux paskyrų (iš kurių bent viena yra privilegijuota „root“ ar lygiavertė) slaptažodžių keitimas.
	

	2.9.
	Suteikus įrangos diegimo ir konfigūravimo paslaugas, turės būti atlikti perkančiosios organizacijos administratorių mokymai, trunkantys ne mažiau kaip 4 valandas (po 60 min.).
	

	2.10.
	Diegimo ir konfigūracijos paslaugos, administratorių mokymai turi būti suteikti ne vėliau kaip per 4 mėnesius nuo sutarties įsigaliojimo. Terminas gali būti keičiamas tik dėl sutartyje iš anksto nustatytų, nuo tiekėjo nepriklausančių aplinkybių arba teisės aktų leidžiama sutarties keitimo tvarka.
	

	3. NAUDOTOJAI, PRIEIGOS VALDYMAS IR SESIJOS

	3.1.
	PAM naudotojų autentifikavimas turi būti vykdomas per Microsoft Active Directory (AD) ir (arba) Microsoft Entra ID, palaikant MFA integraciją.
	

	3.2.
	Turi būti palaikomas SSO per SAML 2.0 (PAM veikiant kaip Service Provider) arba OpenID Connect.
	

	3.3.
	PAM turi leisti kurti politikas, granuliuotai apibrėžiančias perkančiosios organizacijos privilegijuotų naudotojų prieigos teises prie jiems priskirtų IT išteklių, taikant vaidmenimis grįstą prieigos kontrolę.
	

	3.4.
	Įranga turi riboti nuolat prieinamą privilegijuotą prieigą ir pakartotinį privilegijuotų kredencialų naudojimą interaktyvios administracinės prieigos naudotojams (nulinės nuolatinės privilegijos / Zero Standing Privilege principas). Tai turi būti įgyvendinama bent vienu iš šių mechanizmų: (a) momentinė prieiga (Just-in-Time) — privilegijuotos teisės esamoms paskyroms suteikiamos tik patvirtintos sesijos metu ir automatiškai atšaukiamos jai pasibaigus; (b) vienkartinės laikinos paskyros, kurios po naudojimo automatiškai deaktyvuojamos ar pašalinamos; (c) kontroliuojamas kredencialų paėmimas (check-out) su privalomu automatiniu slaptažodžio pakeitimu po kiekvieno naudojimo, kad kredencialas nebūtų pakartotinai panaudojamas be naujo patvirtinto paėmimo. Tarnybinėms ir avarinės (break-glass) prieigos paskyroms taikomos dokumentuotos ir kontroliuojamos išimtys.
	

	3.5.
	PAM turi leisti politikos lygiu uždrausti perkančiosios organizacijos naudotojui peržiūrėti ar kopijuoti tikruosius tikslinės paskyros prisijungimo duomenis; tokiu atveju prisijungimo duomenys automatiškai perduodami į tarpininkaujamą sesiją jų neatskleidžiant perkančiosios organizacijos naudotojui.
	

	3.6.
	PAM turi gebėti automatiškai paleisti (inicijuoti) RDP ir SSH sesijas į perkančiosios organizacijos valdomas sistemas.
	

	3.7.
	Turi būti galimybė prisijungti prie Unix/Linux sistemų naudojant Microsoft Active Directory tapatybes be šių sistemų prijungimo prie domeno (AD bridging) arba naudojant PAM saugykloje saugomas šių sistemų paskyras.
	

	3.8.
	PAM turi rinkti ir saugoti informaciją apie privilegijuotos sesijos metu atliktus veiksmus (pvz., komandas, perkančiosios organizacijos naudotojo veiksmus ar kitą gamintojo fiksuojamą audito informaciją), kad būtų galima atlikti veiksmų auditą ir retrospektyvią analizę.
	

	3.9.
	Turi būti galimybė valdyti bendro naudojimo privilegijuotas paskyras (pvz., „root“, „administrator“) su atsekamumu, kas jomis naudojosi.
	

	3.10.
	Turi būti galimybė riboti vienalaikį prisijungimo duomenų naudojimą (išskirtinis paėmimas, check-out) arba leisti kontroliuojamą vienalaikį naudojimą.
	

	3.11.
	PAM turi panaikinti perkančiosios organizacijos naudotojo sesiją į web sąsają po nustatyto neaktyvumo laiko.
	

	3.12.
	PAM turi leisti vykdyti gamintojo palaikomus scenarijus ar automatizuotus veiksmus bent vienu iš šių būdų: (a) prieš privilegijuotą sesiją ir (arba) po jos; (b) prieš ar po su privilegijuota prieiga susieto kredencialo paėmimo (check-out) ar grąžinimo (check-in) įvykio.
	

	4. PRISIJUNGIMO DUOMENŲ (KREDENCIALŲ) VALDYMAS

	4.1.
	PAM turi saugiai saugoti slaptažodžius, SSH privačiuosius raktus ir API raktus ar kitų tipų tekstines paslaptis. Tiekėjas turi aprašyti naudojamą raktų hierarchiją ir raktų apsaugos mechanizmą.
	

	4.2.
	Turi būti realizuotas slaptažodžio maskavimas (nerodymas) su konfigūruojama rodymo/nerodymo teise ir slaptažodžių istorijos saugojimas. Slaptažodžių istorijos saugojimo reikalavimas netaikomas efemerinio ar vienkartinio (JIT) tipo paskyroms.
	

	4.3.
	PAM turi automatiškai keisti (rotuoti) saugomus slaptažodžius tiek periodiškai pagal nustatytą politiką, tiek pagal pareikalavimą. Papildomai gali būti palaikoma rotacija po privilegijuotos sesijos.
	

	4.4.
	PAM turi periodiškai automatiškai tikrinti, ar saugomas slaptažodis galioja ir juo galima prisijungti prie perkančiosios organizacijos valdomos sistemos.
	

	4.5.
	PAM turi turėti gamintojo palaikomus mechanizmus keisti Windows vietinių, Microsoft Active Directory ir Unix/Linux (įskaitant root) paskyrų slaptažodžius. Mechanizmai gali būti standartiniai arba gamintojo palaikomi konfigūruojami scenarijai.
	

	4.6.
	Perkančiosios organizacijos PAM administratorius turi galėti apibrėžti laisvai modifikuojamas slaptažodžių politikas (ilgis, sudėtingumas, simbolių rinkinys) ir generuoti atsitiktinius politiką atitinkančius slaptažodžius; politikas turi būti galima taikyti skirtingoms paskyroms ir sistemoms.
	

	4.7.
	Turi būti galimybė konkrečiai sesijai naudoti laikinus, vienkartinio galiojimo tikslinės paskyros kredencialus arba efemerines (laikinas) paskyras (kredencialai automatiškai pakeičiami arba paskyra deaktyvuojama po sesijos).
	

	4.8.
	Keičiant (rotuojant) privilegijuotos paskyros slaptažodį, PAM turi automatiškai atnaujinti nuo jos priklausančias tarnybas (services) ir suplanuotas užduotis (scheduled tasks), kad nesutriktų jų veikimas.
	

	5. SESIJŲ STEBĖJIMAS IR ĮRAŠYMAS

	5.1.
	PAM turi įrašinėti per PAM tarpininkaujamas privilegijuotas RDP (vaizdo) ir SSH (terminalo/komandų) sesijas.
	

	5.2.
	Tarpininkaujamos sesijos įrašymo nustatymus turi valdyti tik įgaliotas PAM administratorius. Sesijos naudotojas neturi galėti iš PAM naudotojo sąsajos išjungti, sustabdyti ar pašalinti jam taikomo sesijos įrašymo.
	

	5.3.
	Perkančiosios organizacijos PAM administratorius turi galėti stebėti aktyvią per PAM tarpininkaujamą RDP arba SSH sesiją jos vykdymo metu.
	

	5.4.
	Perkančiosios organizacijos PAM administratorius turi galėti rankiniu būdu nutraukti aktyvią privilegijuotą sesiją.
	

	5.5.
	Sesijų įrašai turi būti apsaugoti: prieiga prie jų turi būti ribojama teisėmis ar role, kad įrašų nebūtų galima peržiūrėti neturint atitinkamų teisių sprendime.
	

	5.6.
	Jei PAM konfigūracijos, audito ir transakciniai duomenys saugomi perkančiosios organizacijos infrastruktūroje, turi būti užtikrinta galimybė kurti jų atsargines kopijas, atkurti po avarijų (angl. Disaster Recovery) ir eksportuoti perkančiosios organizacijos administruojamomis priemonėmis. Tiekėjas turi nurodyti siūlomo sprendimo RPO ir RTO parametrus.
	

	5.7.
	Turi būti galimybė vykdyti paiešką sesijų įrašuose pagal perkančiosios organizacijos naudotoją, paskyrą, datą ar laiką, vykdytas komandas bei kitą PAM sukauptą sesijos audito informaciją.
	

	6. ŠIFRAVIMAS

	6.1.
	PAM saugomi privilegijuotų paskyrų kredencialai (paslaptys) ir sesijų įrašai turi būti šifruojami stipriu, pramoniniu standartiniu šifravimo algoritmu (pvz., AES-256 ar lygiaverčiu). Tiekėjas pasiūlyme nurodo naudojamą algoritmą ir pateikia tai patvirtinantį gamintojo dokumentą (pvz., gamintojo saugumo apžvalgą ar techninę dokumentaciją).
	

	6.2.
	Išorinė PAM web sąsaja ir REST API turi būti pasiekiamos naudojant HTTPS ir TLS 1.2 ar naujesnę versiją. Tinklu perduodami duomenys tarp atskirai diegiamų PAM komponentų turi būti apsaugoti gamintojo palaikomu šifruotu ryšiu.
	

	6.3.
	PAM turi turėti gamintojo dokumentuotą šifravimo raktų apsaugos, atsarginių kopijų, atkūrimo ir keitimo (rotacijos) tvarką. Jei naudojama išorinė KMS ar HSM paslauga, tiekėjas turi nurodyti jos priklausomybes ir kainą.
	

	7. PASKYRŲ APTIKIMAS

	7.1.
	PAM arba į pasiūlymą įtrauktas to paties gamintojo integruotas komponentas turi pagal grafiką arba perkančiosios organizacijos PAM administratoriaus pareikalavimu aptikti Windows vietines, Microsoft Active Directory ir Unix/Linux vietines paskyras.
	

	7.2.
	Perkančiosios organizacijos PAM administratorius turi galėti peržiūrėti aptiktas paskyras ir pasirinktas įtraukti į PAM valdymą rankiniu, paketiniu arba taisyklėmis pagrįstu gamintojo palaikomu būdu.
	

	8. AUTENTIFIKAVIMAS IR MFA

	8.1.
	PAM turi palaikyti kelių faktorių autentifikavimą: TOTP ir RADIUS. FIDO2/WebAuthn gali būti palaikomas tiesiogiai arba per integruotą SAML 2.0 ar OpenID Connect tapatybės tiekėją.
	

	8.2.
	PAM turi leisti taikyti prieigos politikas pagal perkančiosios organizacijos naudotoją ar naudotojų grupę, rolę ir valdomus išteklius bei nustatyti leidžiamą sesijos trukmę. Leidžiamų prieigos laikotarpių (pvz., darbo laiko) ribojimas – pageidautinas.
	

	8.3.
	Turi būti palaikomas lokalių ir Microsoft Active Directory naudotojų prisijungimas prie PAM web sąsajos.
	

	9. INTEGRACIJOS IR API

	9.1.
	PAM turi turėti gamintojo dokumentuotą ir HTTPS/TLS apsaugotą REST API, leidžiančią autentifikuoti programines paskyras ir automatizuoti bent kredencialų valdymo (kredencialo gavimo arba rotacijos inicijavimo) ir prieigos arba sesijų valdymo operacijas. Tiekėjas kartu su pasiūlymu turi pateikti palaikomų API operacijų sąrašą.
	

	9.2.
	Viena PAM instancija turi leisti prijungti ir valdyti kelis Microsoft Active Directory domenus. Sutarties vykdymo metu tiekėjas turi nurodyti reikalingus ryšius, tarnybines paskyras ir apribojimus, kai domenai priklauso skirtingiems „miškams“ (forest) arba tarp jų nėra patikimumo (trust) ryšio.
	

	9.3.
	Tiekėjas sutarties vykdymo metu turės nurodyti visas PAM integracijoms naudojamas tarnybines paskyras, jų paskirtį ir funkcijoms būtinas minimalias teises pagal gamintojo dokumentaciją.
	

	9.4.
	PAM turi siųsti saugumo ir audito įvykius į perkančiosios organizacijos SIEM sistemą Syslog protokolu (CEF, LEEF arba kitu dokumentuotu struktūrizuotu formatu). Tiekėjas sutarties vykdymo metu turės pateikti perduodamų įvykių tipų ir laukų aprašą.
	

	9.5.
	PAM turi leisti prieš privilegijuotą sesiją įvesti išorinį pagalbos tarnybos (ITSM) bilieto ar incidento numerį ir jį išsaugoti sesijos žurnale bei ataskaitose, kad būtų galima atlikti retrospektyvų auditą pagal išorinius išrašus. Bilieto tikrinimas per ITSM API — neprivalomas.
	

	10. ROLĖS IR TEISĖS

	10.1.
	PAM turi leisti atskirti šias funkcines teisių kategorijas: (a) PAM administravimą ir konfigūravimą; (b) privilegijuotų paskyrų ir kredencialų naudojimą; (c) prieigos prašymų tvirtinimą; (d) audito informacijos ir sesijų įrašų peržiūrą. Šios teisės turi būti priskiriamos perkančiosios organizacijos naudotojams arba naudotojų grupėms per roles. 
	

	10.2.
	Turi būti gamintojo iš anksto paruoštos rolės ir galimybė kurti laisvai modifikuojamas roles, priskiriant jas perkančiosios organizacijos naudotojams ir grupėms.
	

	10.3.
	PAM turi leisti įgyvendinti pareigų atskyrimo (Segregation of Duties) principą — 10.1 punkte nurodytas teises priskirti skirtingoms rolėms ar perkančiosios organizacijos naudotojams, kad kredencialų naudojimas, prieigos politikų administravimas, patvirtinimas ir audito peržiūra galėtų būti paskirstyti skirtingiems perkančiosios organizacijos asmenims.
	

	10.4.
	Privilegijuotas paskyras ar kredencialus turi būti galima grupuoti į logines grupes, aplankus ar lygiaverčius konteinerius ir jiems taikyti prieigos teises; turi būti galima riboti prieigą tiek prie konkrečios paskyros, tiek prie ją apimančios grupės.
	

	10.5.
	PAM turi palaikyti privilegijuotos prieigos suteikimo darbo eigą (sesijos pradžios patvirtinimą), realizuojant „keturių akių“ principą: privilegijuotos prieigos prašymą inicijuoja naudotojas, kuriam reikalinga prieiga, o prieš suteikiant prieigą šį prašymą turi patvirtinti kitas perkančiosios organizacijos įgaliotas naudotojas (toliau – privilegijuotos prieigos tvirtintojas). Tas pats asmuo negali būti ir prieigos prašytojas, ir tos pačios privilegijuotos prieigos tvirtintojas.
	

	10.6.
	PAM privilegijuoti naudotojai (besijungiantys per PAM) neturi galėti savarankiškai sau suteikti, išplėsti ar patvirtinti prieigos teisių, kurių jiems nėra suteikęs perkančiosios organizacijos PAM administratorius arba privilegijuotos prieigos tvirtintojas. Prieigos teisių suteikimas, keitimas ir tvirtinimas turi būti atliekamas laikantis pareigų atskyrimo principo, kai naudotojas negali pats sau suteikti ar patvirtinti papildomų privilegijų.
	

	11. ATASKAITOS IR PRANEŠIMAI

	11.1.
	PAM turi turėti gamintojo parengtas audito ir veiklos ataskaitas, kurias galima filtruoti ne mažiau kaip pagal tris iš šių kriterijų: perkančiosios organizacijos naudotoją, paskyrą, išteklių, datą/laiką ar įvykio tipą. Ataskaitų rezultatus turi būti galima eksportuoti CSV ar kitu mašininiu formatu.
	

	11.2.
	PAM turi siųsti konfigūruojamus įvykių pranešimus el. paštu ir leisti pagal grafiką siųsti ataskaitas PAM naudotojams.
	

	12. ŽURNALAI IR AUDITAS

	12.1.
	PAM turi fiksuoti autentifikavimo, prieigos užklausų ir patvirtinimų, kredencialų operacijų, sesijų pradžios ir pabaigos bei prieigos politikų ir rolių pakeitimų įvykius. Įraše turi būti laiko žyma, veiksmą atlikęs perkančiosios organizacijos naudotojas, šaltinio adresas (kur prieinama), objektas, veiksmas ir rezultatas (kai šie duomenys taikomi konkrečiam įvykio tipui).
	

	12.2.
	PAM turi registruoti objektų sukūrimą, keitimą, deaktyvavimą ir šalinimą; eiliniai PAM naudotojai neturi galėti keisti ar šalinti audito įrašų per PAM naudotojo sąsają. Audito įrašų vientisumas turi būti užtikrintas PAM vidiniais nekeičiamumo mechanizmais arba PAM galimybe automatiškai perduoti audito įvykius į perkančiosios organizacijos centralizuotą žurnalų valdymo ar SIEM sistemą (pvz., Syslog). Ne trumpesnė kaip 12 mėnesių audito įrašų retencija užtikrinama PAM arba perkančiosios organizacijos žurnalų/SIEM sistemoje.
	

	13. PALAIKYMO PASLAUGOS

	13.1.
	Tiekėjas turi užtikrinti ne trumpesnį kaip 12 mėn. programinės įrangos gamintojo palaikymą nuo prekių perdavimo – priėmimo akto pasirašymo dienos, apimantį gedimų šalinimą, saugumo pataisymus, programinės įrangos atnaujinimus (palaikomas versijas) ir konsultacijas. Visos šios palaikymo paslaugos turi būti įtrauktos į pasiūlymo ir sutarties kainą ir palaikymo laikotarpiu negali būti apmokestinamos papildomai.
	

	13.2.
	Palaikymą turi teikti tiekėjas, gamintojas arba gamintojo įgaliotas partneris. Turi būti užtikrintas palaikymas lietuvių arba anglų kalba, nustatyti registravimo kanalai, eskalavimo tvarka ir 13.3 punkte nurodyti reagavimo terminai.
	

	13.3.
	Kritinio incidento pradinis reagavimo terminas — ne ilgesnis kaip 1 valanda, visą parą ir visomis savaitės dienomis; kitų incidentų — ne ilgesnis kaip 4 darbo valandos. Tiekėjas turi pateikti kritiškumo lygių apibrėžimus, registravimo kanalus ir eskalavimo tvarką.

